Subject: С ჰეპატიტის სამკურნალო მედიკამენტების მარაგებთან დაკავშირებით
From: tamar kavteladze <[email-masked]>
To: Tamar Gabunia <[email-masked]>
Cc: "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, [email-masked]
Date: Tue, 12 Nov 2019 13:04:32 +0000

ქალბატონო თამარ მოგესალმებით,

როგორც 2019 წლის 29 ოქტომბერის N04/56328 წერილით გაცნობეთ, 2019 წლის 1 ნოემბრის მდგომარეობით, С ჰეპატიტის მართვის სახელმწიფო პროგრამის მკურნალობის კომპონენტში პაციენტთა ყოველთვიური ჩართვის საშუალო მაჩვენებელი 1140 პაციენტს შეადგენს. მათ შორის, მედიკამენტ ეპკლუსას სამკურნალო რეჟიმებზე იმყოფება პაციენტთა 47%, ხოლო მედიკამენტ ჰარვონის სამკურნალო რეჟიმზე 53%.

С ჰეპატიტის მართვის სახელმწიფო პროგრამის ფარგლებში ჩატარებული სამუშაო შეხვედრებიდან ჩვენთვის ცნობილი გახდა, რომ გილეადის მხრიდან, მომავალში შესაძლებელია განხორციელდეს მხოლოდ პანგენოტიპური ანტივირუსული მედიკამენტის-ეპკლუსას დონაცია.

ამ ინფორმაციის გათვალისწინებით, ჩვენს მიერ, პროგრამის მიმწოდებლებში (სულ 39) დაანგარიშდა ჰარვონის  მარაგები და კომისიის გადაწყვეტილებით, მკურნალობაში უკვე ჩართულ პაციენტთა  მკურნალობის სრული კურსის დასასრულებლად საჭირო  რაოდენობები.

მედიკამენტ ჰარვონის მარაგი სსიპ სოციალური მომსახურების სააგენტოს საწყობში -  2320 კოლოფი.

პროგრამულ პაციენტთა მკურნალობის დასამთავრებლად საჭირო რაოდენობა -  1303 კოლოფი (ეს არის პროგრამის ანალიტიკური მოდულიდან მიღებული მიახლოებითი სტატისტიკური ინფორმაცია, ვინაიდან, ხშირია მკურნალობის შეწყვეტის, გარდაცვალების ან მკურნალობის "არ დაწყების" ფაქტები).

თავისუფალი გვრჩება 860 კოლოფი (723 +137 კოლოფი, რაც მეტობით დევს ზოგიერთ კლინიკაში), რაც სამთვიანი რეჟიმის გათვალისწინებით, დაახლოებით 286 პაციენტის სამკურნალო მარაგია.

იმ შემთხვევაში, თუ ჰარვონის დონაცია აღარ იგეგმება, დაწესებულებებს დროულად უნდა შევატყობინოთ, რომ გადავიდნენ ეპკლუსას სამკურნალო რეჟიმებზე. ასევე განვახორციელოთ სხვა დამატებით ლოჯისტიკური ღონისძიებები (ტრანსფერები).  მოგახსენებთ, რომ სააგენტოში ეპკლუსას მარაგი (საწყობი+ დაწესებულება) შეადგენს 3833 კოლოფს. ოქტომბრის ჩათვლით ყოველთვიურად პაციენტებზე გაიცემოდა 1600-1700 კოლოფი ეპკლუსა.

ჰარვონის დანიშვნის შემცირებით (დავუშვებთ მხოლოდ 286 პაციენტზე), გაიზრდება ეპკლუსას დანიშვნა/ხარჯვა და შესაძლოა, შეგვექნას დეფიციტი და ასეთ შემთხვევაში ეპკლუსას ახალი რაოდენობის მიღება სასურველია განხორციელდეს დეკემბრის დასაწყისში.

აქვე მოგახსენებთ, რომ  2018 წლის 26 იანვარს მიღებული ჰარვონის 40 000 კოლოფიდან, რომლის ვადა სრულდებოდა 2019 წლის 31 დეკემბერს, დარჩენილია მხოლოდ 3 კოლოფი, რომლის გახარჯვა განხორციელდება 2019 წლის 22 ნოემბერს.

გთხოვთ, თქვენს რეაგირებას.

პატივისცემით,

თამარ კავთელაძე

C ჰეპატიტის მართვის სამმართველოს უფროსი

სსიპ- სოციალური მომსახურების სააგენტო